চলচ্চিত্রে অভিনয়ের জন্য অপর্ণা পেয়েছেন জাতীয় চলচ্চিত্র পুরস্কার। গাজী রাকায়েত পরিচালিত ‘মৃত্তিকা মায়া’ চলচ্চিত্রে অভিনয়ের জন্য তিনি জাতীয় চলচ্চিত্র পুরস্কারে ভূষিত হয়েছেন। অপর্ণা অভিনীত ইমরাউল রাফাত পরিচালিত ‘সিনেমাটিক’, আরবি প্রীতম পরিচালিত ‘সেমি কর্পোরেট’ এবং আবু হায়াত মাহমুদ পরিচালিত ‘গোল্ডেন ভাই’ তিনটি ভিন্ন চ্যানেলে নিয়মিত প্রচারিত হচ্ছে। অপর্ণা অভিনীত সর্বশেষ আলোচিত চলচ্চিত্র হলো ‘ভুবন মাঝি’। এটি মুক্তিযুদ্ধের প্রেক্ষাপটের ওপর নির্মিত। ‘ভুবন মাঝি’ সিনেমায় অপর্ণা সহশিল্পী হিসেবে অভিনয় করেন কলকাতার নায়ক পরমব্রত। এই অভিনেত্রী টিভি পর্দায় ক্যারিয়ার শুরুর আগে রেডিওতে শ্রæতি নাটকে অভিনয় করেছেন। চট্টগ্রামে একটি রেডিও নাটকে অভিনয় করে ৩০০ টাকার চেক পেয়েছিলেন। এটা ছিল তার জীবনের প্রথম পারিশ্রমিক। অপর্ণা বলেন, ‘তখন আমি কলেজে পড়তাম। টাকাটা পেয়ে বাবা-মাকে দিয়েছিলাম। বাবা সুভ্যিনির হিসেবে সেই ৩০০ টাকার চেক রেখে দিয়েছিলেন। এখনো সেটা আছে। আর লাক্স চ্যানেল আই সুন্দরী প্রতিযোগিতায় অংশগ্রহণ করে সেরা ষষ্ঠতে ছিলাম আমি। প্রতিযোগিতা শেষে ৫০ হাজার টাকা পেয়েছিলাম। এই টাকাও মা-বাবাকে দিয়েছিলাম।’